1 Анайдарда, уулым, Христос Иисустагы jакшылыкта кÿч ал.2 Кöп керечилер кöзинче менеҥ укканыҥды чындык улуска jетир,öскö дö улусты ÿредип койор аргалу болзын деп. 3 Христос Иисустыҥ jакшы jуучылы чылап, уур-кÿчтерде кожо туруш. 4 Черÿгеалган кижиге jарайын деп, кандый да jуучыл jадын-jÿрÿмдеги керектерле бойын колбобой jат. 5 Маргаанда туружып, маргаанныҥээжизин бускан кижи кайрал албас. 6 Уур иштеп jÿрген кырачытÿжÿмнеҥ озо алар учурлу. 7 Нени айдып турганымды оҥдо, Кайракан сеге ончозын оҥдоорго берер.8 Сÿÿнчилÿ Jарымда айдылганыла, тирилген Иисус Христосты —Давидтиҥ калдыгын эске алып jÿр. 9 Бу Jарга болуп кыйналып jадым, оноҥ болгой шокчыл чылап кижендедип койгом; jе Кудайдыҥ сöзин кижендеп болбос. 10 Анайдарда, Кудай талдап алганулуска болуп ончо немеге чыдажып jадым, олор до Христос Иисусажыра мöҥкÿ макла кожо аргадаш алар аргалу болзын деп. 11 Чынайдылган сöс: «Оныла кожо öлгöн болзобыс, Оныла кожо jÿрерис. 12 Чыдажып турган болзобыс, Оныла кожо башкарарыс. Jана тÿшсебис, Ол до бистеҥ jана тÿжер. 13 Чындык эмес болзобыс, Ол чындык артат, нениҥ учун дезе Ол Бойынаҥ jана тÿжÿпболбос».